Ġew adottati miżuri biex tiġi indirizzata l-pandemija tal-COVID-19 fil-qafas tal-istat ta’ emerġenza, li ntemm f’April 2021. Fit-12 ta’ Marzu 2020, il-Gvern Latvjan adotta d-Dikjarazzjoni ta’ Sitwazzjoni ta’ Emerġenza, li ntemmet fis-7 ta’ April 2021. Id-dikjarazzjoni kien fiha miżuri li jindirizzaw il-pandemija tal-COVID-19, u ġiet emendata diversi drabi . Il-verżjonijiet aġġornati tar-regoli applikabbli f’oqsma differenti tal-ħajja soċjetali jittellgħu fis-sit web tal-Gvern f’forma kkonsolidata u li tinqara faċilment, bid-dettalji disponibbli meta jsiru emendi għal paragrafu partikolari (b’enfasi fuq tip wieħed ta’ miżuri, bħall-edukazzjoni jew ir-ristoranti/il-bars). F’Ġunju 2020, il-Liġi dwar il-Ġestjoni tat-Tixrid tal-Infezzjoni tal-COVID-19 daħlet fis-seħħ, li tistabbilixxi l-prinċipji bażiċi għall-operat tal-awtoritajiet pubbliċi.

Il-Parlament kompla jaħdem mill-bogħod u rrieżamina l-miżuri governattivi relatati mal-pandemiji tal-COVID-19. Bl-appoġġ tal-pjattaforma e-Saeima, il-Parlament ħadem matul is-sitwazzjoni ta’ emerġenza. Bħala parti mis-setgħat tiegħu, huwa ddiskuta regolarment, l-ewwel quddiem il-kumitati u mbagħad fil-plenarja, il-miżuri tal-Gvern li jindirizzaw il-pandemija tal-COVID-19. Madankollu, il-Parlament seta’ biss japprova jew jirrifjuta ex post il-miżuri tal-Gvern li l-biċċa l-kbira tagħhom kienu diġà daħlu fis-seħħ matul l-istat ta’ emerġenza u ma setax jemendahom. Madankollu, matul id-diskussjonijiet preliminari, li l-Ombudsperson attenda regolarment ukoll, il-Parlament ipprovda gwida lill-Gvern fil-formulazzjoni u l-adozzjoni tal-miżuri futuri u l-emendi għal dawk eżistenti.

L-Uffiċċju tal-Ombudsperson ġie akkreditat mill-ġdid bi status A u kompla jimmonitorja l-miżuri relatati mal-pandemija tal-COVID-19. F’Diċembru 2020, l-Uffiċċju tal-Ombudsperson ġie akkreditat mill-ġdid bħala istituzzjoni ta’ “Status A”, f’konformità mal-Prinċipji ta’ Pariġi. F’Jannar 2021, filwaqt li tqiesu r-rakkomandazzjonijiet tas-Sottokumitat dwar l-Akkreditazzjonijiet tal-GANHRI, ġew adottati emendi għal-Liġi dwar l-Ombudsman li jipprovdu li l-ħatra tal-Ombudsperson għandha tiġi approvata mill-Parlament skont il-proposta ta’ mhux anqas minn għaxar membri tal-Parlament (qabel ħames membri) u li l-istess persuna tista’ tkun Ombudsperson għal massimu ta’ żewġ termini (ta’ ħames snin kull terminu). L-Ombudsperson kompla jaqdi r-rwol tiegħu ta’ monitoraġġ tal-miżuri tal-Gvern u l-impatt tagħhom fuq id-drittijiet tal-bniedem, billi esprima opinjonijiet u għamel rakkomandazzjonijiet lil dawk li jfasslu l-politika nazzjonali u tal-UE, b’mod partikolari fir-rigward tal-ħtieġa li jiġu rrispettati u promossi d-drittijiet ekonomiċi u soċjali, id-dritt għall-kura tas-saħħa u l-importanza li jkun hemm komunikazzjoni trasparenti mal-pubbliku. L-Ombudsperson jimmonitorja wkoll id-deċiżjonijiet tal-Gvern meħuda fil-kuntest tal-pandemija tal-COVID-19 biex jiżgura li r-restrizzjonijiet kienu adegwati, u li l-pubbliku kien infurmat fil-ħin u b’mod preċiż.

Il-Gvern adotta linji gwida ġodda għall-iżvilupp ta’ soċjetà ċivili aktar koeżiva u alloka appoġġ finanzjarju lill-NGOs biex jittaffa l-impatt tal-pandemija tal-COVID-19. L-ispazju ċiviku fil-Latvja għadu jitqies bħala ristrett . Il-linji gwida għall-perjodu 2021-2027 jistabbilixxu l-linji ta’ azzjoni li jeħtieġu investimenti, kif ukoll il-finanzjament ippjanat għal kull azzjoni sabiex iċ-ċittadini jsiru aktar infurmati, attivi u lesti jipparteċipaw fl-iżvilupp tal-pajjiż. F’Diċembru 2020, il-Kabinett tal-Ministri eżamina u approva rapport informattiv imħejji mill-Ministeru għall-Kultura “dwar l-appoġġ għall-assoċjazzjonijiet u l-fondazzjonijiet biex jittaffew il-konsegwenzi negattivi tal-kriżi tal-COVID-19”, li kkonkluda li l-impatt finanzjarju tal-pandemija tal-COVID-19 huwa mistenni li jaffettwa madwar nofs l-NGOs irreġistrati fil-Latvja, b’mod partikolari l-organizzazzjonijiet ta’ benefiċċju pubbliku. Il-Gvern għalhekk iddeċieda li jalloka EUR 600 000 mill-fondi għal avvenimenti mhux previsti lill-programm ta’ appoġġ għall-NGOs biex jittaffew il-konsegwenzi negattivi tal-pandemija tal-COVID-19 fl-2021. Il-programm huwa implimentat mill-Fond għall-Integrazzjoni tas-Soċjetà, li jagħti finanzjament permezz ta’ sejħa miftuħa għall-offerti għal proġetti tal-NGOs li għandhom jiġu implimentati sat-30 ta’ Ġunju 2021.

Anness I: Lista ta’ sorsi f’ordni alfabetiku*

* Il-lista tal-kontributi rċevuti fil-kuntest tal-konsultazzjoni għar-Rapport tal-2021 dwar l-Istat tad-Dritt tinsab hawnhekk https://ec.europa.eu/info/policies/justice-and-fundamental-rights/upholding-rule-law/rule-law/rule-law-mechanism/2021-rule-law-report-targeted-stakeholder-consultation .

Iċ-Ċentru għall-Pluraliżmu u għal-Libertà tal-Media (2021), Media pluralism monitor 2021.

Civicus, Monitor tracking civic space – il-Latvja ( https://monitor.civicus.org/country/latvia/ ).

Il-Kunsill Konsultattiv tal-Imħallfin Ewropej (2003), Opinion no. 4 of the Consultative Council of the European judges (CCJE) on Appropriate Initial and In-service Training for Judges at national and European Levels, is-27 ta’ Novembru 2003, ( https://rm.coe.int/1680747d37 ).

Il-Kunsill tal-Ewropa: Platform to promote the protection of journalism and safety of journalists, Latvia ( https://www.coe.int/en/web/media-freedom/latvia ).

Il-Kunsill tal-Unjoni Ewropea (2021), Council conclusions: Boosting training of justice professionals, l-10 ta’ Marzu 2021 ( https://data.consilium.europa.eu/doc/document/ST-6926-2021-INIT/en/pdf ).

Id-Direttorat Ġenerali għall-Komunikazzjoni (2019), Ewrobarometru Flash 482: l-attitudnijiet tan-negozji lejn il-korruzzjoni fl-UE.

Id-Direttorat Ġenerali għall-Komunikazzjoni (2020), Ewrobarometru Speċjali 502: il-korruzzjoni.

Il-Kummissjoni Ewropea (2020), ir-Rapport dwar l-Istat tad-Dritt, il-Kapitolu tal-Pajjiż dwar is-sitwazzjoni tal-istat tad-dritt fil-Latvja.

Il-Kummissjoni Ewropea, (2021), it-Tabella ta’ Valutazzjoni tal-Ġustizzja tal-UE.

In-Network Ewropew għall-Istituzzjonijiet Nazzjonali għad-Drittijiet tal-Bniedem - ENHRI (2021), Kontribut mill-ENHRI għar-Rapport tal-2021 dwar l-Istat tad-Dritt.

GRECO (2017), Fifth evaluation round - Evaluation Report on Latvia on preventing corruption and promoting integrity in central governments (top executive functions) and law enforcement agencies, it-12 ta’ April 2017, ( https://rm.coe.int/fifth-evaluation-round-preventing-corruption-and-promoting-integrity-i/16808cdc91 ).

Il-Kunsill Ġudizzjarju (2021), Strategy of the Judicial Council 2021-2025, it-12 ta’ Marzu 2021 ( http://www.at.gov.lv/files/uploads/files/9_Tieslietu_padome/Dokumenti/Strategy%20of%20the%20Judicial%20Council_2021_2025_EN.docx ).

Il-Kunsill Ġudizzjarju (2021), The Judicial Council sets a strategic overarching goal – equal representation in the dialogue between branches of state power, is-16 ta’ Marzu 2021, ( https://www.at.gov.lv/en/jaunumi/par-tieslietu-padomi/the-judicial-council-sets-a-strategic-overarching-goal-equal-representation-in-the-dialogue-between-branches-of-state-power-10511?year=2021&month=03 ).

Il-Kunsill Ġudizzjarju (2021), Call for the support of judges of the Economic Court and their mentors, is-16 ta’ Marzu 2021 ( https://www.at.gov.lv/en/jaunumi/par-tieslietu-padomi/call-for-the-support-of-judges-of-the-economic-court-and-their-mentors-10517?year=2021&month=03 ).